Takim i G7 për Ukrainën
Takimi ka për qëllim koordinimin e sanksioneve perëndimore ndaj Moskës për shkak të ndërhyrjes së trupave ruse në Krime
Presidenti amerikan Barack Obama është në Holandë për një takim urgjent në Hagë me udhëheqësit e G7 për të diskutuar përgjigjen ndërkombëtare ndaj aneksimit rus të gadishullit të Krimesë. Takimi i G-7 është duke u zhvilluar krahas një takimi të nivelit të lartë për sigurinë bërthamore të planifikuar më herët. Pak pas mbërritjes në Holandë, zoti Obama u takua me kryeministrin holandez Mark Rutte dhe iu drejtuan medias për të shprehur solidaritetin në mbështetjen e tyre për Ukrainën: " Analistët thonë se ky takim duket se ka për qëllim koordinimin e sanksioneve perëndimore ndaj Moskës për shkak të ndërhyrjes së trupave ruse në Krime këtë muaj. Grupi gjithashtu pritet të vlerësojë edhe koston e masave të mundshme që mund të marrë Moska ndaj perëndimit për t’u hakmarrë. Zoti Obama dhe Sekretari i Shtetit John Kerry kanë në plan të takohen me Ministrin e Jashtëm rus Sergei Lavrov. Ndërkohë në Bruksel, komandanti i forcave të NATO-s, gjenerali amerikan Philip Breedlove tha se Rusia ka grumbulluar një numër të konsiderueshëm forcash në kufi me Ukrainën dhe sipas tij Moska mund të jetë duke shqyrtuar mundësinë e marrjes edhe të territoreve të tjera. Rajoni i Transdniestrës shpalli pavarësinë nga Moldavia në vitet ’90. Moska nga ana e saj këmbëngul se po respekton ligjet ndërkombëtare për numrin e trupave në kufi me Ukrainën. Javën e kaluar ministri rus i Mbrojtes e siguroi sekretarin amerikan të Mbrojtjes se trupat ruse në kufi me Ukrianën nuk kanë synim të kalojnë kufirin.